জিনতের পর এবার কালো জন্তুকে নিয়ে ছড়াল আতঙ্ক

ওয়েব ডেস্ক: কিছুদিন আগেই বাঘিনী জিনত-কে (Tigress Zeenat) নিয়ে তোলপাড় হয়েছিল গোটা মানভূম। প্রথমে ঝাড়গ্রাম, পড়ে পুরুলিয়া এবং শেষমেশ বাঁকুড়ার জঙ্গলে গিয়ে ঘাঁটি গেড়েছিল সিমলিপালের জঙ্গল (Forest) থেকে আগত এই বাঘিনী। তবে ১০ দিনের চেষ্টায় জিনতকে ধরে তাঁকে সঠিক স্থানে পৌঁছে দিয়েছেন বন দফতরের কর্মীরা। কিন্তু ফের একবার বন্য জন্তু নিয়ে আতঙ্ক ছড়িয়ে পড়ল রাজ্যে। এবার আতঙ্কের কারণ কালো চিতাবাঘ (Black Panther)। তবে বাংলায় নয়, চিতার দর্শন মিলল ওড়িশায়।

আসলে কালো চিতাবাঘ একটি বিরল প্রাণী। এবার এই জন্তুর দেখা মিলল ওড়িশার (Odisha) নয়াগড়ের জঙ্গলে। জানা গিয়েছে, শুক্রবার সেটিকে এই বনাঞ্চলে ঘুরে বেড়াতে দেখা গিয়েছে। শাবক সমেত বনে বনে ঘুরে বেড়াচ্ছে সেটি। জঙ্গলে বসানো ট্র্যাপ ক্যামেরায় (Trap Camera) এই বিরল প্রাণীর ছবি ধরা পড়েছে। কালো চিতার ছবি সোশ্যাল মিডিয়ায় দিয়ে প্রধান মুখ্য বনপাল প্রেম কুমার ঝা লিখেছেন, “বিরল কালো চিতাবাঘের দেখা মিলেছে নয়াগড়ের জঙ্গলে। সেটির গতিবিধির উপর নজরদারি চালানো হচ্ছে।”

আরও পড়ুন: করোনার মতো ভাইরাসের সংক্রমণ চীনে? উদ্বেগের কিছু নেই, জানালেন স্বাস্থ্য আধিকারিক

যদিও ওড়িশার জঙ্গলে কালো চিতাবাঘের দর্শন পাওয়া কোনও নতুন ঘটনা নয়। এর আগে গতবছর এরকমই একটি জন্তুর দর্শন মিলেছিল সুন্দরগড় জেলার হেমগিরি জঙ্গলে। ২০১৮ সালে প্রথমবারের জন্য ট্র্যাপ ক্যামেরায় ধরে পড়েছিল ওই বাঘের ছবি। গত বছরের সমীক্ষা অনুযায়ী, ওড়িশায় মোট ৬৯৬টি কালো চিতাবাঘ রয়েছে।

দেখুন আরও খবর: